b'\n_START_ARTICLE_\nSuper Aguri F1\n_START_SECTION_\n2006\n_START_PARAGRAPH_\n2006 m. ekipa naudojo buvusios Arrows ekipos bolid\xc4\x85 su perdaryta va\xc5\xbeiuokle, o jau sezono viduryje, padedama \xe2\x80\x9eHonda\xe2\x80\x9c komandos, pristat\xc4\x97 sav\xc4\x85j\xc4\xaf SA06 bolid\xc4\x85. \xc5\xa0iame sezone ekipai skirtingu laiku atstovavo net keturi pilotai - Takuma Sato, Yuji Ide, Franck Montagny ir Sakon Yamamamoto. Lenktyn\xc4\x97se pasiekusi geriausi\xc4\x85 rezultat\xc4\x85 10 viet\xc4\x85 Brazilijos GP galutin\xc4\x97je rikiuot\xc4\x97je ji buvo paskutin\xc4\x97 - 11.\n_START_SECTION_\n2007\n_START_PARAGRAPH_\n2007 m. ekipai atstovavo pilotai Takuma Sato ir Anthony Davidson. Sezonas susklost\xc4\x97 \xc5\xbeymiai s\xc4\x97kmingiau, nei debiutinis. Nors vienas jos lenktynininkas fini\xc5\xa1\xc4\x85 pasiekdavo visuose sezono etapuose. Ta\xc5\xa1kus rinko tik T. Sato, pasiek\xc4\x99s 8 viet\xc4\x85 Ispanijoje ir fini\xc5\xa1av\xc4\x99s 4-tas Kanados GP. To komandai u\xc5\xbeteko, kad galutin\xc4\x97je \xc4\xafskaitoje u\xc5\xbeimt\xc5\xb3 9 viet\xc4\x85, nuo pagrindin\xc4\x97s Honda ekipos atislikusi tik 2 ta\xc5\xa1kais.\n_START_SECTION_\n2008\n_START_PARAGRAPH_\nSezone ekipai atstovaus tie patys pilotai - Takumo Sato ir Anthony Davidsonas. Tiesa, ekipa nedalyvavo nei vienuose iki sezoniniuose bandymuose, nes yra kamuojama finansini\xc5\xb3 problem\xc5\xb3. _NEWLINE_Kovo 10 d. buvo paskelbta, kad A. Suzuki parduoda savo akcijas "Magma Group" koncernui.  Ta\xc4\x8diau kiek v\xc4\x97liau buvo prane\xc5\xa1ta, kad "Magma Gruop" atsisak\xc4\x97 savo plan\xc5\xb3. \xe2\x80\x9eSu gailes\xc4\x8diu prane\xc5\xa1ame, kad komanda dabar turi apgalvoti savo ateit\xc4\xaf \xe2\x80\x9eFormul\xc4\x97je-1\xe2\x80\x9c, bet mes ir toliau deram\xc4\x97s su kitais galimais pirk\xc4\x97jais\xe2\x80\x9c prane\xc5\xa1\xc4\x97 komandos atstovai._NEWLINE_Gegu\xc5\xbe\xc4\x97s 6 d. komanda oficialiai patvirtino nutraukianti sportin\xc4\x99 veikl\xc4\x85 ir pasitraukianti i\xc5\xa1 Formul\xc4\x97s 1 \xc4\x8dempionato. Komandos likimas buvo nuspr\xc4\x99stas Honda kompanijos valdybos pos\xc4\x97d\xc5\xbeio metu.'